Document ID: /roh_data/filtered/fineweb-2-filterrobots_roh.jsonl.gz/38891

Il turissem svizzer tema in’unda da concurs. L’onn 2020 vegnia tenor Martin Nydegger, directur da Svizra Turissem, ad esser terribel. La federaziun tetgala per turissem haja fatg differentas retschertgas, ha ditg Nydegger en in’intervista cun las gasettas da CH-Media.
Bunamain 23% da las 4000 interpresas dumandadas, hajan inditgà ch’ellas na vegnian betg senza donns or da la crisa. I vegnia anc a cuzzar ditg enfin ch’ins possia puspè nudar las cifras da l’onn passà. Nydegger quinta che la branscha vegnia a duvrar bunamain tschintg onns da sa revegnir.